Odense Adresse-Contoirs Efterretninger, 1807-11-05
I Kjøbenhavnske Aviser læses følgende væsentlige Jndhold af en Rapport af Generalmajor Walterstorff, Admiral Lütken og Generaladjutant Kirchhoff, i Anledning af Kapitulationen: "Det var om Aftenen den 6te September Kl. 7 1/2 at de to første og Hr. General=Auditeur Bornemann, efter den commanderende Generals Ordre forlod Hovedqvarteret og mødte den Engelske General Wellesley, Oberst Lieuten. Murray og Home Popham, uden for Østerport ved det Huus, som stod lige for Acciseboden, og nu var kommen i Brand. Ved Lysningen af denne Jld læste de Engelske Officerer Generalens Brev. General Walterstorff sagde, at eftersom General Peymann allerede havde tilkjendegivet Lord Catheart og Admiral Gambier, at han antog de af de gjorte Forslag, saa havde man kun at forestaae, at et Sted maatte blive bestemt i Nærheden af Kjøbenhavn, hvor man næste Morgen kunde aftale det Fornødne i Henseende til Detaillen og Fuldførelsen. Popham svarede, at General Peymanns Brev var tvetydigt, og saavel han som de to andre fjendtlige Officerer erklærede, at de paa ingen Maade kunde indlade sig i mindste Udsættelse; at de vare beordrede at underhandle paa Stedet eller at følge med til Byen. Da General Walterstorff forestillede dem, at General Peymann nødvendigen maatte have Tid til at raadføre sig med de offentlige Authoriteter, og at det hverken vilde være billigt eller anstændigt at pressere Tingen saa meget, efterdi man vidste, at han var syg, og man desuden allerede var enig om Hovedpuncterne, svarede de Engelske ideligen: "dersom De ikke har noget Nyt at foreslaae os, maa man begynde igjen. Disse sidste Udtryk gjentoge de fem til sex Gange. Da General Walterstorff udlod sig med, hvor meget det havde krænket General Peymanns Følelser, at man havde tilladt sig at yttre den Tanke, at vi havde ladet sætte Jld paa det Huus, som nu brændte, forsikkrede de, at de vidste det var skeet hændelsesviis. Paa den Bebreidelse, man gjorde dem, at de havde den afvigte Nat, under Vaabenstilstanden ladet opkaste Batterier, svarede de, at ingen Fjendtligheder havde havt Sted, eftersom General Catheart aldrig havde samtykket i nogen Vaabenstilstand. Efter at de adskillige Gange havde gjentaget det Forslag, at de vilde følge med ind til Byen, svarede de Danske Commissarier, at de ikke ansaae sig beføiede til, uden General Peymanns Tilladelse, at bringe ham et saadant Besøg; men dersom een af dem vilde følge med General=Auditeur Bornemann til Byen, havde man intet derimod. Dette Forslag blev antaget, og Sir Home Popham paatog sig dette Ærinde. De øvrige fire Officerer bleve i to Timer staaende under aaben Himmel ved det brændende Huus. Efterat de Danske Commissarier vare komne tilbage til Byen ledsagede af General Wellesley og Oberstlieutenant Murray, og efterat General=Adjutant Kirchhoff som ved hines Udsendelse havde været tilstede i General=Auditeur Bornemanns Sted, var indtraadt i Commissionen, begyndte Negociationen med de Engelske Kommissarier i Raus Gaard. General Walterstorff aabnede den med en Tale, hvori han forestillede Fienderne at dette Øieblik, hvori der skulde underhandles om at skille Fædrenelandet ved det, som med Grund kunde kaldes dets Siel, og som en hver Dansk hidtil har betragtet som Danmarks Stolthed, var det bittreste i hans Liv; men at han stoler paa, at han taler til Mænd, der ville vide at tænke sig ind i hans Stilling uden at miskjende hans Følelser; at de i denne ubehagelige Underhandling ville vise den Oprigtighed og Ædelmodighed, som kan ventes af Mænd og Krigere. General Walterstorff gjorde nu Forslag til et Brev, som skulde tilskrives Catheart og Gambier, og hvori der erklæredes, at General Peymann antager det i begge disse Overcommanderendes Skrivelse af 1ste September gjorte Forslag, at den danske Flaade overleveres dem som et Depositum, og at samme bortføres paa det Vilkaar, at den tilbageleveres i samme Stand ved en almindelig Fred, naar den Nødvendighed, der har foranlediget dette Skridt, ophører. General Wellesley svarede: "det er ikke overeensstemmende med den Oprigtighed, De ønsker, der skal herske ved Underhandlingen, at De citerer den Part af vor Opfordring, som synes at være fordeelagtig for dem, og hverken taler om den øvrige Deel af Opfordringen eller det i samme anførte Al. ternativ. De indseer, at siden Fjendtlighedernes Begyndelse, have Tingene aldeles forandret sig; at der ikke kan være Sporgsmaal om, at levere Flaaden som et Depositum, men at overgive den til os, i Følge Stadens Erobring. Man yttrede nu sin Forhauselse over denne nye Paastand, der var saa aldeles stridende mod den af det engelske Ministerium angivne politiske Bevæggrund for Overfaldet paa Danmark, som ikke var andet end blot at forekomme, at vor Flaade ikke skulde falde i nogen anden Magts Hænder. Da de engelske Commissarier bestemt erklærede, at der ikke var Spørgsmaal om andet end Flaadens ubetingede Overgivelse, søgte man paa vor Side, i Overeensstemmelse med en Notte fra Hr. Kammerherre Bille at modificere Paastanden i Henseende til Skibenes Rang og Tal. Man forestillede Fjenden, at det ikke kunde være Engellands Hensigt, at fratage os alle vore Rangskibe, at den politiske Ligevægt i Europa ikke kunde være det ligegyldigt, at det neppe vil svække Danmark saaledes, at samme end ikke kan forsvare sig mod sine nærmeste Naboer; at man derfor formodede, at Hensigten ikke kunde være at fratage os et større Antal Skibe end et saadant, der kunde blive farligt i en anden Magts Hænder. Popham svarede herpaa, at de Engelske ikke kunde indlade sig i at bedømme politiske Considerationer eller disputere derom; men at de maatte have Alt. Da der svaredes, at dette nok var at forstaae om Krigskibene, sagde Popham: nei, vi maae have alt flydende. Man gjorde sig nu paa vor Side al muelig Umage for, at saae Paastanden nedsat, men forgjeves. Tilsidst kom Fjenderne frem med den Erklæring, at Staden ikke kunde holde sig længe; at videre Modstand vilde have dens Ødelæggelse til Følge, og at de kun havde at underhandle om Kapitulation.